
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3561 

30 Δεκεμβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση και συμπλήρωση της με αρ. πρωτ. οικ. 
986/Α325/07.02.2014 (Φ.Ε.Κ. 257/Β707.02.2014) κοι¬ 
νή υπουργική απόφαση που αφορά στον καθορι¬ 
σμό πιστωτικών διευκολύνσεων για την αποκατά¬ 
σταση των ζημιών σε κτίρια από τον σεισμό της 
26ης Ιανουάριου 2014 στις Περιφερειακές Ενότη¬ 
τες Κεφαλληνίας και Ιθάκης της Περιφέρειας Ιο- 

νίων Νήσων. 1 

Οριοθέτηση περιοχών και πιστωτικές διευκολύνσεις 
για την αποκατάσταση των ζημιών σε κτίρια από 
τον σεισμό της 24ης Μάΐου 2014 σε περιοχές της 
Περιφερειακής Ενότητας Λήμνου της Περιφέρει¬ 
ας Βορείου Αιγαίου και της Περιφερειακής Ενό- 
τητας'Εβρου της Περιφέρειας Ανατολικής Μακε¬ 


δονίας - Θράκης. 2 

ΑΠΟΦΑΣΕΙ Σ 

Αριθ. ΔΑΕΦΚ/ οικ. 1236/Α325 (1) 


Τροποποίηση και συμπλήρωση της με αρ. πρωτ. οικ. 986/ 
Α325/07.02.2014 (Φ.Ε.Κ. 257/Β707.02.2014) κοινή υπουρ¬ 
γική απόφαση που αφορά στον καθορισμό πιστωτι¬ 
κών διευκολύνσεων για την αποκατάσταση των ζη¬ 
μιών σε κτίρια από τον σεισμό της 26ης Ιανουάριου 
2014 στις Περιφερειακές Ενότητες Κεφαλληνίας και 
Ιθάκης της Περιφέρειας Ιονίων Νήσων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ ΚΑΙ 
ΑΝΤΑΓΩΝΙΣΤΙΚΟΤΗΤΑΣ - ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις του Ν. 128/1975 (Φ.Ε.Κ. 178/Α728.08.1975) 
«περί τροποποιήσεως και συμπληρώσεως διατάξεων 
τινών αναφερομένων εις την λειτουργία του χρηματο¬ 
δοτικού συστήματος», όπως τροποποιήθηκε και ισχύει. 

2. Τις διατάξεις του άρθρου 2, παρ. 1 και 2 της από 
28.07.1978 Πράξης Νομοθετικού Περιεχομένου του Προ¬ 
έδρου της Δημοκρατίας «περί αποκαταστάσεως ζημιών 
εκ των σεισμών 1978 εις περιοχή Βορείου Ελλάδος κ.λπ. 
και ρυθμίσεως ετέρων συναφών θεμάτων» που κυρώθη¬ 


κε, τροποποιήθηκε και συμπληρώθηκε με το Ν. 867/1979 
(Φ.Ε.Κ. 24/Α707.02.1979). 

3. Τις διατάξεις του άρθρου πέμπτου του Ν. 1190/1981 
(Φ.Ε.Κ. 203/Α730.07.1981) όπως τροποποιήθηκε και συ¬ 
μπληρώθηκε με το άρθρο 1, παρ. 42 και 43 του Ν. 2412/ 
1996 «Μεταφορά αρμοδιοτήτων από το Υπουργικό Συμ¬ 
βούλιο σε άλλα Κυβερνητικά όργανα και άλλες διατά¬ 
ξεις» (Φ.Ε.Κ. 123/Α717.06.1996). 

4. Τις διατάξεις του άρθρου 2 της από 26.03.1981 
Πράξης Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των 
σεισμών 1981» που κυρώθηκε με το άρθρο πρώτο του 
Ν. 1190/1981 (Φ.Ε.Κ. 203/Α'/30.07.1981). 

5. Τις διατάξεις του άρθρου 3, παρ. 3, τελευταίο εδά¬ 
φιο του Ν. 1266/1982 (Φ.Ε.Κ. 81/Α') «Περί οργάνων ασκήσε- 
ως της νομισματικής, πιστωτικής και συναλλαγματικής 
πολιτικής και άλλες διατάξεις» όπως συμπληρώθηκε με 
το άρθρο 25, παρ. 6 του Ν. 1418/1984 (Φ.Ε.Κ. 23/Α') «Περί 
Δημοσίων Έργων και ρυθμίσεις συναφών θεμάτων». 

6. Τις διατάξεις του Ν. 2362/1995 (Φ.Ε.Κ. 247/ 
Α727.11.1995) «Περί Δημοσίου Λογιστικού ελέγχου των 
δαπανών του Κράτους και άλλες διατάξεις» καθώς και 
αυτές των άρθρων 20 και 77 του Ν. 4270/2014 «Αρχές 
δημοσιονομικής διαχείρισης και εποπτείας - δημόσιο 
λογιστικό» (Φ.Ε.Κ. 143Α). 

7. Τον Ν. 3861/2010 (Φ.Ε.Κ. 112/Α713.07.2010) «Ενίσχυση 
της διαφάνειας με την υποχρεωτική ανάρτηση νόμων 
και πράξεων των κυβερνητικών, διοικητικών και αυτο- 
διοικητικών οργάνων στο Διαδίκτυο “Πρόγραμμα Διαύ¬ 
γεια” και άλλες διατάξεις». 

8. Τις διατάξεις του Π.δ. 113/2010 «Ανάληψη υποχρεώ¬ 
σεων από τους Διατάκτες» (Φ.Ε.Κ. 194 Α'). 

9. Το άρθρο 1 του Π.δ. 85/2012 (Φ.Ε.Κ. 141/Α721.06.2012) 
«Ιδρυση και μετονομασία Υπουργείων, μεταφορά και κα¬ 
τάργηση υπηρεσιών» όπως τροποποιήθηκε με το άρθρο 
1 του Π.δ. 118/2013 (Φ.Ε.Κ. 152/Α725.06.2013). 

10. Το Π.δ. 119/2013 (Φ.Ε.Κ. 153/Α725.06.2013) «Διορισμός 
Αντιπροέδρου Κυβέρνησης, Υπουργών, Αναπληρωτών 
Υπουργών και Υφυπουργών». 

11. Το Π.δ. 89/2014 (Φ.Ε.Κ. 134/ΑΤΙ0.06.2014) «Διορισμός 
Υπουργών, Αναπληρωτών Υπουργών και Υφυπουργών». 

12. Το Π.δ. 109/2014 (Φ.Ε.Κ. 176/Α729.08.2014) «Οργανι¬ 
σμός του Υπουργείου Υποδομών, Μεταφορών και Δι¬ 
κτύων». 

13. Το Π.δ. 158/2014 (Φ.Ε.Κ. 240/Α703.11.2014) «Διορισμός 
Υπουργών». 

14. Την υπ’ αριθμ. πρωτ. Δ16α/04/773/29.11.1990 (Φ.Ε.Κ. 
746/Β730.11.1990) κοινή απόφαση του Υπουργού Προε¬ 
δρίας και του Αναπληρωτή Υπουργού ΠΕ.ΧΩ.Δ.Ε. «περί 
εξαιρέσεως διοικητικών πράξεων ή εγγράφων από τον 
κανόνα των τριών υπογραφών». 

15. Την υπ’ αριθμ. πρωτ. 50148/542/24.06.1992 (Φ.Ε.Κ. 
420/Β'/01.07.1992) κοινή απόφαση των Υπουργών Εθν. 
Οικονομίας, Οικονομικών και Βιομηχανίας, Ενέργειας 
και Τεχνολογίας και Εμπορίου «Περιστολή δαπανών 
Δημοσίου Τομέα». 

16. Την υπ’ αριθμ. πρωτ. οικ. 6772/Β9β/19.12.2011 (Φ.Ε.Κ. 
3201/Β730.12.2011) απόφαση Υφυπουργού Υ.ΜΕ.Δ. «Τι¬ 
μολόγιο υπολογισμού της δαπάνης των εργασιών επι¬ 
σκευής για την αποκατάσταση των ζημιών σε κτίρια 
που έχουν πληγεί από φυσικές καταστροφές (σεισμό, 
πυρκαγιά, πλημμύρα, κατολίσθηση) και της αντίστοιχης 
Στεγαστικής Συνδρομής». 

17. Την παράγραφο 2β του αρ. 107 της Συνθήκης για τη 
λειτουργία της Ευρωπάίκής'Ενωσης (Επίσημη Εφημερί¬ 
δα της Ευρωπάίκής'Ενωσης Ο 326/26.10.2012), σύμφωνα 
με την οποία «Συμβιβάζονται με την εσωτερική αγορά, 
οι ενισχύσεις για την επανόρθωση ζημιών που προκα- 
λούνται από θεομηνίες ή άλλα έκτακτα γεγονότα». 

18. Την υπ’ αρ. Υ48/2012 απόφαση «Καθορισμός αρμο¬ 
διοτήτων του Αν. Υπ. Οικονομικών Χρήστου Σταϊκούρα» 
(Β'2105). 

19. Την υπ’ αριθμ. πρωτ. οικ. 2534/4.11.2014 (Φ.Ε.Κ. 2994/ 
Β'/5.11.2014) απόφαση Υπουργού και Υφυπουργού Υποδο¬ 
μών, Μεταφορών και Δικτύων για τη μεταβίβαση αρμο¬ 
διοτήτων στον Γενικό Γραμματέα Υποδομών και στους 
Προϊστάμενους Γ ενικών Διευθύνσεων και, Προϊσταμένων 
Διευθύνσεων και Προϊσταμένων Τμημάτων Υπουργείου 
(ΥΠΥΜΕΔ). 

20. Την υπ’ αριιθμ. πρωτ. 628/Α325/05.02.2014 (Φ.Ε.Κ. 
257/Β'/07.02.2014) κοινή απόφαση των Υπουργών Οικο¬ 
νομικών, Ανάπτυξης και Ανταγωνιστικότητας και Υπο¬ 
δομών Μεταφορών και Δικτύων, με θέμα «Οριοθέτηση 
των Περιφερειακών Ενοτήτων Κεφαλληνίας και Ιθάκης 
της Περιφέρειας Ιονίων Νήσων για την αποκατάσταση 
των ζημιών σε κτίρια από το σεισμό της 26ης Ιανουά¬ 
ριου 2014». 

21. Την υπ’ αριθμ. οικ. 986/Α325/07.02.2014 (Φ.Ε.Κ. 257/ 
Β'/07.02.2014) κοινή απόφαση των Υπουργών Οικονομι¬ 
κών, Ανάπτυξης και Ανταγωνιστικότητας και Υποδομών 
Μεταφορών και Δικτύων, με θέμα «Καθορισμός πιστωτι¬ 
κών διευκολύνσεων για την αποκατάσταση των ζημιών 
σε κτίρια από το σεισμό της 26ης Ιανουάριου 2014 στις 
Περιφερειακές Ενότητες Κεφαλληνίας και Ιθάκης της 
Περιφέρειας Ιονίων Νήσων». 

22. Την υπ’ αριθμ. πρωτ. οικ.1578/Α321/21.02.2014 (Φ.Ε.Κ. 
456/Β'/25.02.2014) απόφαση Υπουργού Υ.ΜΕ.Δ. με θέμα 
«Προθεσμίες και διαδικασία χορήγησης στεγαστικής 
συνδρομής για ανακατασκευή, αυτοστέγαση και επι¬ 
σκευή κτιρίων πληγέντων από τον σεισμό της 26ης 
Ιανουάριου 2014 σε περιοχές των Περιφερειακών Ενο¬ 
τήτων Κεφαλληνίας και Ιθάκης». 

23. Την υπ’ αριθμ. πρωτ. οικ. 3042/Α321/20.03.2014 
(Φ.Ε.Κ. 765/Β'/27.03.2014) απόφαση Υπουργού Υ.ΜΕ.Δ. με 
θέμα «Τροποποίηση και συμπλήρωση της με αρ. πρωτ. 
οικ.1578/Α321/21.02.2014 (Φ.Ε.Κ. 456/Β'/25.02.2014) υπουρ¬ 
γικής απόφασης με θέμα «Προθεσμίες και διαδικασία 


χορήγησης στεγαστικής συνδρομής για ανακατασκευή, 
αυτοστέγαση και επισκευή κτιρίων πληγέντων από τον 
σεισμό της 26ης Ιανουάριου 2014 σε περιοχές των Πε¬ 
ριφερειακών Ενοτήτων Κεφαλληνίας και Ιθάκης». 

24. Το γεγονός ότι από τον σεισμό της 26ης Ιανουά¬ 
ριου 2014 που έπληξε τις Περιφερειακές Ενότητες Κε¬ 
φαλληνίας και Ιθάκης της Περιφέρειας Ιονίων Νήσων 
προκλήθηκαν ζημιές σε διατηρητέα κτίρια. 

25. Το γεγονός ότι στο έργο της αποκατάστασης των 
ζημιών από τον σεισμό της 26ης Ιανουάριου 2014 σε 
περιοχές των Περιφερειακών Ενοτήτων Κεφαλληνίας 
και Ιθάκης συνδράμουν όλες οι ειδικότητες του προσω¬ 
πικού της τ. Υ.Α.Σ. (μηχανικοί, διοικητικοί, οδηγοί κ.λπ.). 

26. Την υπ’ αριθμ. πρωτ. οικ/4642/Α312/12.05.2014 (Φ.Ε.Κ. 
1348/Β'/28.05.2014) απόφαση των Υπουργών Οικονομι¬ 
κών, Εσωτερικών και Υ.ΜΕ.Δ., με θέμα «Σύσταση Τομέα 
Αποκατάστασης Σεισμοπλήκτων στο Νομό Κεφαλλη¬ 
νίας.». 

27. Την υπ’ αριθμ. πρωτ. οικ/5757/Α312/18.06.2014 (Φ.Ε.Κ. 
1681/Β'/24.06.2014) απόφαση του Υπουργού Υ.ΜΕ.ΔΙ., με 
θέμα «Μεταβίβαση αρμοδιοτήτων σχετικά με την απο¬ 
κατάσταση των κτισμάτων που έχουν πληγεί από τον 
σεισμό της 26ης Ιανουάριου 2014 σε περιοχές των Π.Ε. 
Κεφαλληνίας και Ιθάκης, στον Γ εν. Γ ραμματέα της Απο¬ 
κεντρωμένης Διοίκησης Πελοποννήσου, Δυτικής Ελλά¬ 
δας και Ιονίου.». 

28. Την ανάγκη που προέκυψε για υποστήριξη του 
έργου της αποκατάστασης των ζημιών σε κτίρια από 
τον σεισμό της 26ης Ιανουάριου 2014 στην Κεφαλονιά 
από διοικητικούς υπαλλήλους και οδηγούς. 

29. Το γεγονός ότι από τις διατάξεις της παρούσας 
προκαλούνται οι ακόλουθες δαπάνες: 

Α) Σε βάρος του Προγράμματος Δημοσίων Επενδύσε¬ 
ων ΣΑΕ 069 με κωδικό έργου 2014ΣΕ06900001 εφάπαξ 
δαπάνη ύψους 704.400 ευρώ περίπου για την παροχή 
της Δωρεάν Κρατικής Αρωγής. 

Β)Σε βάρος του λογαριασμού του Ν. 128/1975 (ΦΕΚ 
178Α) εφάπαξ δαπάνη ύψους 31.800 ευρώ περίπου για 
την κάλυψη των τόκων των χορηγούμενων δανείων, 
αποφασίζουμε: 

Τροποποιούμε και συμπληρώνουμε τη με αρ. πρωτ. 
οικ. 986/Α325/07.02.2014 (Φ.Ε.Κ. 257/Β'/07.02.2014) (ΑΔΑ: 
ΒΙΡΜ1-ΖΦΒ) κοινή απόφαση των Υπουργών Οικονομικών, 
Ανάπτυξης και Ανταγωνιστικότητας και Υποδομών Με¬ 
ταφορών και Δικτύων, με θέμα «Καθορισμός πιστωτικών 
διευκολύνσεων για την αποκατάσταση των ζημιών σε 
κτίρια από το σεισμό της 26ης Ιανουάριου 2014 στις 
Περιφερειακές Ενότητες Κεφαλληνίας και Ιθάκης της 
Περιφέρειας Ιονίων Νήσων» ως ακολούθως: 

Α) Τροποποιούμε την παράγραφο 1.3 του κεφαλαίου 
1. «ΠΕΡΙΟΧΕΣ ΕΦΑΡΜΟΓΗΣ ΤΩΝ ΠΙΣΤΩΤΙΚΩΝ ΔΙΕΥΚΟ¬ 
ΛΥΝΣΕΩΝ» ως εξής: 

1.3 Οι αρμοδιότητες του έργου της αποκατάστασης 
των ζημιών των κτιρίων από τον σεισμό της 26ης Ιανου¬ 
άριου 2014 που έπληξε τις Π.Ε. Κεφαλληνίας και Ιθάκης 
της Περιφέρειας Ιονίων Νήσων καθορίζεται στη με αρ. 
πρωτ. οικ. 5757/Α312/18.06.2014 (Φ.Ε.Κ. 1681/Β'/24.06.2014) 
Κοινή Απόφαση των Υπουργών Οικονομικών και Υπο¬ 
δομών, Μεταφορών και Δικτύων με θέμα «Μεταβίβαση 
αρμοδιοτήτων σχετικά με την αποκατάσταση των κτι- 
σμάτων που έχουν πληγεί από τον σεισμό της 26ης 
Ιανουάριου 2014 σε περιοχές των Π.Ε. Κεφαλληνίας και 
Ιθάκης, στον Γ εν. Γ ραμματέα της Αποκεντρωμένης Δι- 

οίκησης Πελοπόννησου, Δυτικής Ελλάδας και Ιονίου.». 

Β1) Αντικαθιστούμε το τρίτο εδάφιο της παραγράφου 
4.4 του κεφαλαίου 4 «ΑΝΑΚΑΤΑΣΚΕΥΗ ΚΤΙΡΙΩΝ» με το 
εξής εδάφιο: 

Στις παραπάνω περιπτώσεις α) και β) η επιφάνεια 
των κτιρίων θα διαιρείται σε τμήματα των 150 τ.μ. Το 
προκύπτον τελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. 
θα αμελείται, ενώ αν είναι πάνω από 50 τ.μ., τότε θα 
χορηγείται Σ.Σ. ανάλογα με το εμβαδόν του. 

Β2) Αντικαθιστούμε την παράγραφο 4.7 του κεφαλαίου 
4. «ΑΝΑΚΑΤΑΣΚΕΥΗ ΚΤΙΡΙΩΝ» ως εξής: 

4.7 Για αποθήκες οποιοσδήποτε χρήσης, στάβλους, 
αγροτικά κτίσματα, αγροικίες εποχιακής χρήσης κα¬ 
θώς και για βοηθητικούς χώρους της παρ. 4.3β που 
βρίσκονται σε άλλο οικόπεδο από το κυρίως κτίσμα, η 
Σ.Σ. που χορηγείται καθορίζεται σε € 250 ανά τ.μ. και 
με ανώτατο όριο επιφάνειας τα 120 τ.μ. 

Β3) Αντικαθιστούμε την παράγραφο 4.9 του κεφαλαίου 
4. «ΑΝΑΚΑΤΑΣΚΕΥΗ ΚΤΙΡΙΩΝ» ως εξής: 

4.9 Για κτίρια που η κατασκευή τους δεν είχε ολο¬ 
κληρωθεί μέχρι την ημέρα του σεισμού, χορηγείται Σ.Σ. 
ανάλογα με το ποσοστό των εργασιών που είχαν εκτε- 
λεστεί, βάσει πίνακα που θα εκδοθεί από τη Δ.Α.Ε.Φ.Κ. 
και με τους περιορισμούς που προσδιορίζονται ανάλογα 
με την κατηγορία χρήσης. 

Β4) Τροποποιούμε την παράγραφο 4.10 του κεφαλαίου 
4. «ΑΝΑΚΑΤΑΣΚΕΥΗ ΚΤΙΡΙΩΝ» ως εξής: 

4.10 Γ ια διατηρητέα κτίρια, τα οποία είναι χαρακτη¬ 
ρισμένα διατηρητέα από το Υ.ΠΕ.Κ.Α. ή το πρώην Υ.ΠΕ. 
ΧΩ.Δ.Ε. ή από το Υπουργείο Πολιτισμού, (όπως αναφέ- 
ρεται στο Φ.Ε.Κ. δημοσίευσης της απόφασης χαρακτη¬ 
ρισμού) ή είχε αρχίσει η διαδικασία χαρακτηρισμού τους 
πριν την ημέρα του σεισμού και κρίνονται κατεδαφιστέα 
και εφόσον μετά την κατεδάφιση του κτιρίου δεν αίρε¬ 
ται ο χαρακτηρισμός του ως διατηρητέου, χορηγείται 
Σ.Σ. ως ακολούθως: 

α) Γ ια διατηρητέα κτίρια, που έχει χαρακτηριστεί δι¬ 
ατηρητέα μόνο η όψη (όπως αναφέρεται στο Φ.Ε.Κ. δη¬ 
μοσίευσης της Απόφασης Χαρακτηρισμού), χορηγείται 
Σ.Σ. ανακατασκευής της όψης με χρήση του τιμολογίου 
επισκευής της Υπηρεσίας για διατηρητέα κτίρια και 
ανακατασκευής του υπολοίπου κτιρίου με τις τιμές που 
ισχύουν για την αντίστοιχη κατηγορία κτιρίου, όπως 
αναφέρονται στις σχετικές παραγράφους. 

β) Για ανακατασκευή κατοικίας, που είναι χαρακτη¬ 
ρισμένη διατηρητέα στο σύνολό της, το ποσό της Σ.Σ. 
καθορίζεται σε € 1.200 ανά τ.μ. επί του συνόλου της 
επιφάνειας του κατεδαφιστέου κτιρίου. 

γ) Γ ια Ιερούς Ναούς, που χρήζουν ανακατασκευής και 
είναι χαρακτηρισμένοι διατηρητέοι στο σύνολό τους, το 
ποσό της Σ.Σ. καθορίζεται σε € 1.000 ανά τ.μ. επί του 
συνόλου της επιφάνειας του κατεδαφιστέου κτιρίου. 

δ) Γ ια κτίρια κάθε χρήσης, εκτός κατοικιών και Ιερών 
Ναών, που χρήζουν ανακατασκευής και είναι χαρακτη¬ 
ρισμένα διατηρητέα στο σύνολό τους, το ποσό της Σ.Σ. 
καθορίζεται σε € 700 ανά τ.μ. ως ακολούθως: 

Η συνολική επιφάνεια των κτιρίων θα διαιρείται σε 
τμήματα των 150 τ.μ., τα οποία θεωρούνται ανεξάρτητες 
ιδιοκτησίες. Το προκύπτον τελικώς, μετά την ως άνω 
διαίρεση, υπόλοιπο τμήματος, αν έχει επιφάνεια μέχρι 
και 50 τ.μ. θα αμελείται, ενώ αν είναι πάνω από 50 τ.μ., 
τότε θα χορηγείται Σ.Σ. ανάλογα με το εμβαδόν του. 


Η Σ.Σ. για το πρώτο τμήμα των 150 τ.μ. αποτελείται 
από 80% Δ.Κ.Α. και 20% Α.Δ. 

Γ ια τα υπόλοιπα τμήματα των 150 τ.μ. η Σ.Σ. αποτε- 
λείται εξολοκλήρου από Α.Δ. 

Β5) Συμπληρώνουμε το κεφάλαιο 4. «ΑΝΑΚΑΤΑΣΚΕΥΗ 
ΚΤΙΡΙΩΝ» με την παράγραφο 4.11 ως εξής: 

4.11 Εγκρίνεται όπως η Σ.Σ. για ανακατασκευή χρησι¬ 
μοποιηθεί για αποπεράτωση ιδιόκτητης κατοικίας που 
βρίσκεται είτε στο ίδιο οικόπεδο που υπήρχε το πληγέν 
κτίριο ή σε άλλο οικόπεδο ιδιοκτησίας του δικαιούχου 
εντός της ίδιας Δημοτικής Ενότητας. Στην περίπτωση 
που το οικόπεδο του δικαιούχου ρυμοτομείται ή δεν 
μπορεί να κατασκευαστεί το νέο κτίριο εντός αυτού 
για οποιαδήποτε νόμιμη αιτία, μπορεί να αποπερατώσει 
άλλο ιδιόκτητο κτίριο σε άλλο ιδιόκτητο οικόπεδο εντός 
της Περιφερειακής Ενότητας, που βρισκόταν το πληγέν 
κτίριο. Επισημαίνεται ότι η Σ.Σ. χορηγείται ανάλογα με 
το ποσοστό των εργασιών που υπολείπονται για την 
αποπεράτωση του κτιρίου, βάσει πίνακα που θα εκδοθεί 
από τη Δ.Α.Ε.Φ.Κ.. 

Γ1) Συμπληρώνουμε το κεφάλαιο 6. «ΤΡΟΠΟΣ ΧΟΡΗ¬ 
ΓΗΣΗΣ Σ.Σ. ΓΙΑ ΑΝΑΚΑΤΑΣΚΕΥΗ Η' ΑΥΤΟΣΤΕΓΑΣΗ» με 
την παράγραφο δ ως εξής: 

δ) Το ποσό της Σ.Σ. για αποπεράτωση θα χορηγείται 
σε δύο δόσεις ως ακολούθως: 

Η πρώτη δόση είναι το 50% της Δ.Κ.Α. και το 50% 
του Α.Δ. και χορηγείται με την προσκόμιση της Αδειας 
Δόμησης σε ισχύ και την Έγκριση χορήγησης Στεγα- 
στικής Συνδρομής για την αποπεράτωση του κτιρίου, 
από την αρμόδια Υπηρεσία. 

Η δεύτερη δόση είναι το 50% της Δ.Κ.Α. και το 50% 
του Α.Δ. και χορηγείται όταν έχει εκτελεστεί το σύνολο 
των υπολειπομένων εργασιών. 

Στις περιπτώσεις που δε χορηγείται δάνειο από Πι¬ 
στωτικό Ίδρυμα ή ο δικαιούχος δεν επιθυμεί τη λήψη 
δανείου θα χορηγείται μόνο η Δ.Κ.Α. σε δύο ισόποσες 
δόσεις όπως αναφέρεται παραπάνω. 

Γ2) Τροποποιούμε το τελευταίο εδάφιο του κεφαλαίου 

6. «ΤΡΟΠΟΣ ΧΟΡΗΓΗΣΗΣ Σ.Σ. ΓΙΑ ΑΝΑΚΑΤΑΣΚΕΥΗ Η' 
ΑΥΤΟΣΤΕΓΑΣΗ» ως εξής: 

• Σε όλες τις περιπτώσεις ανακατασκευής ή αυτοστέ¬ 
γασης ή αποπεράτωσης απαιτείται η κατεδάφιση του 
πληγέντος κτιρίου με μέριμνα του ιδιοκτήτη, σύμφωνα 
με την Απόφαση καθορισμού προθεσμιών και διαδικα¬ 
σιών χορήγησης Σ.Σ. του Υπουργού Υ.ΜΕ.ΔΙ.. 

Δ1) Τροποποιούμε την παράγραφο 7.2 του κεφαλαίου 

7. «ΕΠΙΣΚΕΥΕΣ ΚΤΙΡΙΩΝ» ως εξής: 

7.2 Για την επισκευή όλων των κτισμάτων, η Σ.Σ. 
υπολογίζεται ανάλογα με τις ζημιές που παρουσιάζει 
το κτίριο και σύμφωνα με το εγκεκριμένο Τιμολόγιο 
Επισκευών της Υπηρεσίας (η με αρ. πρωτ. οικ. 6772/ 
Β9β/19.12.2011 (Φ.Ε.Κ. 3201/Β730.12.2011) Απόφαση Υφυ¬ 
πουργού Υ.ΜΕ.Δ.). Απαραίτητη προϋπόθεση το κτίριο 
να χρησιμοποιείται και οι ζημιές να προέρχονται από 
τον σεισμό και όχι από εγκατάλειψη. 

• Το ανώτατο όριο της χορηγούμενης Σ.Σ. για κτίρια 
που παρουσιάζουν βλάβες στα φέροντα και μη φέρο- 
ντα στοιχεία, καθορίζεται σε € 450 ανά τ.μ. και μέχρι 
συνολικού εμβαδού 150 τ.μ. ανά ανεξάρτητη ιδιοκτησία. 

• Το ανώτατο όριο της χορηγούμενης Σ.Σ. για κτίρια 
που παρουσιάζουν βλάβες στα μη φέροντα στοιχεία, 
καθορίζεται σε € 250 ανά τ.μ. και μέχρι συνολικού εμ¬ 
βαδού 150 τ.μ. ανά ανεξάρτητη ιδιοκτησία. 

• Στις περιπτώσεις κτιρίων επαγγελματικής ή κοινω¬ 
φελούς χρήσης και επιφάνεια μεγαλύτερη των 150 τ.μ, 
η συνολική επιφάνεια θα διαιρείται σε τμήματα των 150 
τ.μ. και κάθε επιφάνεια των 150 τ.μ. θεωρείται ανεξάρτη¬ 
τη ιδιοκτησία. Το προκύπτον τελικώς, μετά την ως άνω 
διαίρεση, υπόλοιπο τμήματος, αν έχει επιφάνεια μέχρι 
και 50 τ.μ. θα αμελείται, ενώ αν είναι πάνω από 50 τ.μ., 
τότε θα χορηγείται Σ.Σ. ανάλογα με το εμβαδόν του. 

Στις περιπτώσεις αυτές (κτιρίων με επιφάνεια με¬ 
γαλύτερη των 150 τ.μ.) η Δ.Κ.Α. χορηγείται για τη μία 
ανεξάρτητη ιδιοκτησία (επιφάνεια μέχρι 150 τ.μ.) ενώ 
για τα υπόλοιπα τετραγωνικά χορηγείται Α.Δ.. Η Δ.Κ.Α. 
θα αποτελεί το 80% της Σ.Σ. που αναλογεί στη μία 
ανεξάρτητη ιδιοκτησία των 150 τ.μ.. 

• Για Ιερούς Ναούς, που χρήζουν επισκευής, ισχύουν 
τα παραπάνω ανώτατα όρια της χορηγούμενης Σ.Σ. επί 
του συνόλου της επιφάνειας του πληγέντος κτιρίου. 

Δ2) Αντικαθιστούμε την παράγραφο 7.3 του κεφαλαίου 
7. «ΕΠΙΣΚΕΥΕΣ ΚΤΙΡΙΩΝ» με την εξής παράγραφο: 

7.3 Οι ιδιοκτήτες των κτιρίων που κρίνονται επισκευά- 
σιμα μπορούν να χρησιμοποιήσουν τη Σ.Σ., που αναλογεί 
στην επισκευή του πληγέντος κτιρίου, για ανακατασκευή 
ή αυτοστέγαση ή αποπεράτωση με τους περιορισμούς 
που τίθενται στα προηγούμενα, εφόσον κατεδαφίσουν 
το κτίριο με δικές τους δαπάνες. 

Δ3) Συμπληρώνουμε το κεφάλαιο 7. «ΕΠΙΣΚΕΥΕΣ ΚΤΙ¬ 
ΡΙΩΝ» με τις παραγράφους 7.4 και 7.5 ως εξής: 

7.4 Χορηγείται Σ.Σ. σε κτίρια τα οποία είναι χαρακτη¬ 
ρισμένα διατηρητέα στο σύνολό τους (όπως αναφέρεται 
στο Φ.Ε.Κ. δημοσίευσης της απόφασης χαρακτηρισμού) 
ή είχε αρχίσει η διαδικασία χαρακτηρισμού τους πριν 
την ημέρα του σεισμού, ως ακολούθως: 

Τ ο ανώτατο όριο της χορηγούμενης Σ.Σ. για την επι¬ 
σκευή κτιρίων, που είναι χαρακτηρισμένα διατηρητέα 
δεν μπορεί να υπερβαίνει το όριο των € 650 ανά τ.μ., επί 
του συνόλου της επιφάνειας του πληγέντος κτίσματος. 

7.5 Για κτίρια με χρήση ξενοδοχείου ή γηροκομείου 
και: 

α) εφόσον έχουν βλάβες στα φέροντα και μη φέροντα 
στοιχεία χορηγείται Δ.Κ.Α. ύψους 54.000 € (= 0,8 χ 450 
€/τ.μ. χ 150 τ.μ.) που αντιστοιχεί στο 80% του ανώτατου 
ορίου της χορηγούμενης Σ.Σ. για κτίρια που παρουσι¬ 
άζουν βλάβες στα φέροντα και μη φέροντα στοιχεία 
και εμβαδού 150 τ.μ. 

Σε περίπτωση που η συνολική Σ.Σ. είναι μικρότερη 
από 67.500 € (= 450 €/τ.μ. χ 150 τ.μ.) τότε η χορηγούμενη 
Δ.Κ.Α. θα υπολογίζεται αναλογικά. 

β) εφόσον έχουν βλάβες στα μη φέροντα στοιχεία 
χορηγείται Δ.Κ.Α. ύψους 30.000 € (=0,8 χ 250 €/τ.μ. χ 150 
τ.μ.) που αντιστοιχεί στο 80% του ανώτατου ορίου της 
χορηγούμενης Σ.Σ. για κτίρια που παρουσιάζουν βλάβες 
στα μη φέροντα στοιχεία και εμβαδού 150 τ.μ. 

Σε περίπτωση που η συνολική Σ.Σ. είναι μικρότερη 
από 37.500 € (= 250 €/τ.μ. χ 150 τ.μ.) τότε η χορηγούμενη 
Δ.Κ.Α. θα υπολογίζεται αναλογικά. 

Ε) Τροποποιούμε το πρώτο εδάφιο του κεφαλαίου 16. 
«ΚΑΛΥΨΗ ΔΑΠΑΝΗΣ» ως εξής: 

Από τις διατάξεις της απόφασης αυτής προκαλεί- 
ται δαπάνη για Δ.Κ.Α. και έξοδα κίνησης μηχανικών, 
διοικητικών υπαλλήλων και οδηγών, συνολικού ύψους 
€ 42.540.000 που θα καλυφθούν από το Πρόγραμμα 
Δημοσίων Επενδύσεων της ΣΑΕ 069. 


ΣΤ) ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται 
δαπάνη για Δ.Κ.Α. συνολικού ύψους € 704.400 που θα 
καλυφθεί από το Πρόγραμμα Δημοσίων Επενδύσεων 
της ΣΑΕ 069. 

Η προκαλούμενη δαπάνη για την επιδότηση του επι¬ 
τοκίου θα βαρύνει το λογαριασμό του Ν. 128/1975 (Φ.Ε.Κ. 
178/Α'/28.08.1975), ο οποίος δημιουργείται από παρακρά¬ 
τηση επί των χορηγήσεων των Τραπεζών, με σκοπό την 
επιδότηση επιτοκίου δανείων. Ο λογαριασμός αυτός 
επιδοτείται από τον Κρατικό Προϋπολογισμό μόνο σε 
περίπτωση ελλειμματικότητάς του. Το ύψος της δαπά¬ 
νης αυτής είναι της τάξης των € 31.800. 

Επισημαίνεται ότι στις περιπτώσεις που: 

• έχει εκδοθεί πράξη χορήγησης Σ.Σ. σε δικαιούχο, 
βάσει της με αρ. πρωτ. οικ. 986/Α325/07.02.2014 (Φ.Ε.Κ. 
257/Β'/07.02.2014) κοινή υπουργική απόφαση με θέμα 
«Καθορισμός πιστωτικών διευκολύνσεων για την απο¬ 
κατάσταση των ζημιών σε κτίρια από τον σεισμό της 
26ης Ιανουάριου 2014 στις Περιφερειακές Ενότητες Κε¬ 
φαλληνίας και Ιθάκης της Περιφέρειας Ιονίων Νήσων» 
και έχει εκταμιευθεί ποσό είτε όχι 

• έχουν υποβληθεί αιτήσεις για χορήγηση Σ.Σ. βάσει 
της προαναφερόμενης κοινή υπουργική απόφαση και 
δεν έχει εκδοθεί πράξη χορήγησης Σ.Σ., 

η Σ.Σ. αναπροσαρμόζεται ή χορηγείται αντίστοιχα 
σύμφωνα με την παρούσα απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως σύμφωνα με το άρθρο 1, παρ. 2 της από 
26.3.1981 Πράξεως Νομοθετικού Περιεχομένου που κυ¬ 
ρώθηκε με το Ν. 1190/1981. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2014 

ΟΙ ΥΠΟΥΡΓΟΙ 


ΟΙΚΟΝΟΜΙΚΩΝ 

ΓΚΙΚΑΣ ΧΑΡΔΟΥΒΕΛΗΣ 


ΑΝΑΠΛ. ΥΠΟΥΡΓΟΣ 
ΟΙΚΟΝΟΜΙΚΩΝ 

ΧΡΗΣΤΟΣ ΣΤΑΪΚΟΥΡΑΣ 


ΑΝΑΠΤΥΞΗΣ ΚΑΙ ΥΠΟΔΟΜΩΝ, ΜΕΤΑΦΟΡΩΝ ΚΑΙ 

ΑΝΤΑΓΩΝΙΣΤΙΚΟΤΗΤΑΣ ΔΙΚΤΥΩΝ 

ΚΩΝΣΤΑΝΤΙΝΟΣ ΣΚΡΕΚΑΣ ΜΙΧΑΗΛ ΧΡΥΣΟΧΟΪΔΗΣ 
-♦- 

Αριθ. ΔΑΕΦΚ/ οικ. 1234/Α325 (2) 

Οριοθέτηση περιοχών και πιστωτικές διευκολύνσεις για 
την αποκατάσταση των ζημιών σε κτίρια από τον 
σεισμό της 24ης Μάΐου 2014 σε περιοχές της Περι¬ 
φερειακής Ενότητας Λήμνου της Περιφέρειας Βορεί¬ 
ου Αιγαίου και της Περιφερειακής Ενότητας Έβρου 
της Περιφέρειας Ανατολικής Μακεδονίας - Θράκης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ ΚΑΙ 
ΑΝΤΑΓΩΝΙΣΤΙΚΟΤΗΤΑΣ - ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις του Ν. 128/1975 (Φ.Ε.Κ. 178/Α728.08.1975) 
«περί τροποποιήσεως και συμπληρώσεως διατάξεων 
τινών αναφερομένων εις την λειτουργία του χρηματο¬ 
δοτικού συστήματος», όπως τροποποιήθηκε και ισχύει. 

2. Τις διατάξεις του άρθρου 2, παρ. 1 και 2 της από 
28.07.1978 Πράξης Νομοθετικού Περιεχομένου του Προ- 

έδρου της Δημοκρατίας «περί αποκαταστάσεως ζημιών 
εκ των σεισμών 1978 εις περιοχή Βορείου Ελλάδος κ,λπ.. 
και ρυθμίσεως ετέρων συναφών θεμάτων» που κυρώθη¬ 
κε, τροποποιήθηκε και συμπληρώθηκε με το Ν. 867/1979 
(Φ.Ε.Κ. 24/Α'/07.02.1979). 

3. Τις διατάξεις του άρθρου πέμπτου του Ν. 1190/1981 
(Φ.Ε.Κ. 203/Α730.07.1981) όπως τροποποιήθηκε και συ¬ 
μπληρώθηκε με το άρθρο 1, παρ. 42 και 43 του Ν. 2412/ 
1996 «Μεταφορά αρμοδιοτήτων από το Υπουργικό Συμ¬ 
βούλιο σε άλλα Κυβερνητικά όργανα και άλλες διατά¬ 
ξεις» (Φ.Ε.Κ. 123/Α717.06.1996). 

4. Τις διατάξεις του άρθρου 2 της από 26.03.1981 
Πράξης Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των 
σεισμών 1981» που κυρώθηκε με το άρθρο πρώτο του 
Ν. 1190/1981 (Φ.Ε.Κ. 203/Α730.07.1981). 

5. Τ ις διατάξεις του άρθρου 3, παρ. 3, τελευταίο εδά¬ 
φιο του Ν. 1266/1982 (Φ.Ε.Κ. 81/Α') «Περί οργάνων ασκήσε- 
ως της νομισματικής, πιστωτικής και συναλλαγματικής 
πολιτικής και άλλες διατάξεις» όπως συμπληρώθηκε με 
το άρθρο 25, παρ. 6 του Ν. 1418/1984 (Φ.Ε.Κ. 23/Α') «Περί 
Δημοσίων Έργων και ρυθμίσεις συναφών θεμάτων». 

6. Τις διατάξεις του άρθρου 22 του Ν. 2362/1995 (Φ.Ε.Κ. 
247/Α727.11.1995) «Περί Δημοσίου Λογιστικού ελέγχου 
των δαπανών του Κράτους και άλλες διατάξεις» καθώς 
και αυτές των άρθρων 20 και 77 του Ν. 4270/2014 «Αρχές 
δημοσιονομικής διαχείρισης και εποπτείας - δημόσιο 
λογιστικό» (Φ.Ε.Κ. 143Α). 

7. Τις διατάξεις του αρ. 90 του Κώδικα Νομοθεσίας 
για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του Π.δ. 63/2005 (ΦΕΚ 
98/Α722.04.2005). 

8. Τις διατάξεις του Π.δ. 113/2010 «Ανάληψη υποχρεώ¬ 
σεων από τους Διατάκτες» (Φ.Ε.Κ. 194Α). 

9. Το άρθρο 1 του Π.δ. 85/2012 (Φ.Ε.Κ. 141/Α721.06.2012) 
«Ιδρυση και μετονομασία Υπουργείων, μεταφορά και κα¬ 
τάργηση υπηρεσιών» όπως τροποποιήθηκε με το άρθρο 
1 του Π.δ. 118/2013 (Φ.Ε.Κ. 152/Α725.06.2013). 

10. Το Π.δ. 119/2013 (Φ.Ε.Κ. 153/Α725.06.2013) «Διορισμός 
Αντιπροέδρου Κυβέρνησης, Υπουργών, Αναπληρωτών 
Υπουργών και Υφυπουργών». 

11. Το Π.δ. 89/2014 (Φ.Ε.Κ. 134/Α710.06.2014) «Διορισμός 
Υπουργών, Αναπληρωτών Υπουργών και Υφυπουργών». 

12. Το Π.δ. 109/2014 (Φ.Ε.Κ. 176/Α729.08.2014) «Οργανι¬ 
σμός του Υπουργείου Υποδομών, Μεταφορών και Δι¬ 
κτύων». 

13. Το Π.δ. 158/2014 (Φ.Ε.Κ. 240/Α703.11.2014) «Διορισμός 
Υπουργών». 

14. Την υπ’ αριθμ. πρωτ. Δ16α/04/773/29.11,1990 (Φ.Ε.Κ. 
746/Β730.11.1990) κοινή απόφαση του Υπουργού Προε¬ 
δρίας και του Αναπληρωτή Υπουργού ΠΕ.ΧΩ.Δ.Ε. «περί 
εξαιρέσεως διοικητικών πράξεων ή εγγράφων από τον 
κανόνα των τριών υπογραφών». 

15. Την υπ’ αριθμ. πρωτ. 50148/542/24.06.1992 (Φ.Ε.Κ. 
420/Β701.07.1992) κοινή απόφαση των Υπουργών Εθν. 
Οικονομίας, Οικονομικών και Βιομηχανίας, Ενέργειας 
και Τεχνολογίας και Εμπορίου «Περιστολή δαπανών 
Δημοσίου Τομέα». 

16. Την υπ’ αριθμ. πρωτ. οικ. 6772/Β9β/19.12.2011 (Φ.Ε.Κ. 
3201/Β730.12.2011) απόφαση Υφυπουργού Υ.ΜΕ.Δ. «Τι¬ 
μολόγιο υπολογισμού της δαπάνης των εργασιών επι¬ 
σκευής για την αποκατάσταση των ζημιών σε κτίρια 
που έχουν πληγεί από φυσικές καταστροφές (σεισμό, 


πυρκαγιά, πλημμύρα, κατολίσθηση) και της αντίστοιχης 
Στεγαστικής Συνδρομής». 

17. Την παράγραφο 2β του αρ. 107 της Συνθήκης για τη 
λειτουργία της ΕυρωπαϊκήςΈνωσης (Επίσημη Εφημερί¬ 
δα της ΕυρωπαϊκήςΈνωσης Ο 326/26.10.2012), σύμφωνα 
με την οποία «Συμβιβάζονται με την εσωτερική αγορά, 
οι ενισχύσεις για την επανόρθωση ζημιών που προκα- 
λούνται από θεομηνίες ή άλλα έκτακτα γεγονότα». 

18. Την υπ’ αρ. Υ48/2012 απόφαση «Καθορισμός αρμο¬ 
διοτήτων του Αν. Υπ. Οικονομικών Χρήστου Στάίκούρα» 
(Β'2105). 

19. Την υπ’ αριθμ. πρωτ. οικ. 2534/4.11.2014 (Φ.Ε.Κ. 2994/ 
Β75.11.2014) απόφαση Υπουργού και Υφυπουργού Υποδο¬ 
μών, Μεταφορών και Δικτύων για τη μεταβίβαση αρμο¬ 
διοτήτων στον Γενικό Γραμματέα Υποδομών και στους 
Προϊστάμενους Γ ενικών Διευθύνσεων και, Προϊσταμένων 
Διευθύνσεων και Προϊσταμένων Τμημάτων Υπουργείου 
(ΥΠΥΜΕΔ). 

20. Τη με αρ. πρωτ. οικ. 20514/18.03.2014 (Α.Δ.Α.: ΒΙΞΠΟΡ1Υ- 
ΥΑΩ) Διαπιστωτική Πράξη του Γ ενικού Γ ραμματέα της 
Αποκεντρωμένης Διοίκησης Μακεδονίας - Θράκης για 
την έναρξη λειτουργίας της Υπηρεσίας Αποκατάστα¬ 
σης Σεισμοπλήκτων Βορείου Ελλάδας (Υ.Α.Σ.Β.Ε.) στην 
Αποκεντρωμένη Διοίκηση Μακεδονίας - Θράκης από 
17.03.2014. 

21. Τις αυτοψίες που διενήργησαν οι μηχανικοί της 
Υ.Α.Σ. 

22. Το γεγονός ότι από τις διατάξεις της παρούσας 
προκαλούνται οι ακόλουθες δαπάνες: 

Α) Σε βάρος του Προγράμματος Δημοσίων Επενδύ¬ 
σεων ΣΑΕ 069, εφάπαξ δαπάνη ύψους ευρώ 5.302.900 
περίπου για την παροχή της Δωρεάν Κρατικής Αρωγής 
και των εξόδων κίνησης. 

Β) Σε βάρος του λογαριασμού του Ν. 128/1975 (ΦΕΚ 
178Α) εφάπαξ δαπάνη ύψους ευρώ 653.750 περίπου για 
την κάλυψη των τόκων των χορηγούμενων δανείων, 
αποφασίζουμε: 

1.1 Την εφαρμογή αναλόγως τόσο των διατάξεων της 
από 28.07.1978 Πράξεως Νομοθετικού Περιεχομένου 
«Περί αποκαταστάσεως ζημιών εκ σεισμών 1978 εις πε¬ 
ριοχή Βορ. Ελλάδος κ.λπ..», η οποία κυρώθηκε, τροπο¬ 
ποιήθηκε και συμπληρώθηκε με τους Νόμους 867/1979 
(Φ.Ε.Κ. 24 /Α707.02.1979), 1048/1980 (Φ.Ε.Κ. 101 Α'), 1133/1981 
(Φ.Ε.Κ. 54 Α') και 1190/1981 (Φ.Ε.Κ. 203/ Α'/30.07.1981), όσο 
και των σχετικών κανονιστικών πράξεων που ισχύουν 
σήμερα για την αποκατάσταση των ζημιών των κτιρίων 
γενικά, και για την αποκατάσταση των ζημιών που προ- 
κλήθηκαν στα κτίρια από τον σεισμό της 24ης Μάίου 
2014 στα διοικητικά όρια των παρακάτω περιοχών: 

Α. ΠΕΡΙΦΕΡΕΙΑ ΒΟΡΕΙΟΥ ΑΙΓΑΙΟΥ 
Περιφερειακή Ενότητα Λήμνου 
Δήμο Λήμνου 

Β. ΠΕΡΙΦΕΡΕΙΑ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 
Περιφερειακή Ενότητα Έβρου 
1. Δήμο Αλεξανδρούπολης 
α) Δημοτική Ενότητα Αλεξανδρούπολης 
Δ.Κ. Αλεξανδρούπολης 
β) Δημοτική Ενότητα Τραϊανούπολης 
Τ.Κ. Ανθείας 
Τ.Κ. Λουτρού 

γ) Δημοτική Ενότητα Φερών 
Δ.Κ. Φερών 



40998 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Δήμο Διδυμοτείχου 
Δημοτική Ενότητα Διδυμοτείχου 
Δ.Κ. Διδυμοτείχου 

Τ.Κ. Κουφοβούνου 

3. Δήμο Σαμοθράκης 

4. Δήμο Σουφλίου 

α) Δημοτική Ενότητα Ορφέα 
Τ.Κ. Αμορίου 
Τ.Κ. Λαβάρων 

β) Δημοτική Ενότητα Σουφλίου 
Δ.Κ. Σουφλίου 

Τ.Κ. Λαγυνών 

1.2 Αρμόδια Υπηρεσία για το έργο της αποκατάστασης 
των ζημιών σε κτίρια, από τον σεισμό της 24ης Μαΐου 
2014, που έπληξε τις προαναφερόμενες περιοχές της 
Περιφερειακής Ενότητας Λήμνου ορίζεται η Διεύθυνση 
Αποκατάστασης Επιπτώσεων Φυσικών Καταστροφών 
(Δ.Α.Ε.Φ.Κ.) ενώ για τις προαναφερόμενες περιοχές της 
Περιφερειακής Ενότητας Έβρου, ορίζεται η Υπηρεσία 
Αποκατάστασης Σεισμοπλήκτων Βορείου Ελλάδας 
(Υ.Α.Σ.Β.Ε.), η οποία υπάγεται στην Αποκεντρωμένη Δι¬ 
οίκηση Μακεδονίας - Θράκης. 

2. ΠΡΟΘΕΣΜΙΕΣ 

I. Ορίζεται προθεσμία ενός (1) έτους, από τη δημοσί¬ 
ευση σε Φ.Ε.Κ. της παρούσας απόφασης για την υποβο¬ 
λή, από τους ενδιαφερομένους, αίτησης στην Αρμόδια 
Υπηρεσία: 

α) για τη διενέργεια αυτοψίας στο πληγέν κτίριο και 
την έκδοση πορίσματος χαρακτηρισμού του. 

Οι αιτήσεις αυτές θα συνοδεύονται από τίτλους ιδιο¬ 
κτησίας, οδοιπορικό σκαρίφημα και φωτογραφίες του 
πληγέντος κτιρίου. 

β) για τη χορήγηση Σ.Σ. για την επισκευή του κτιρίου, 
χωρίς να έχει προηγηθεί η έκδοση πορίσματος χαρα¬ 
κτηρισμού του, εφόσον οι ενδιαφερόμενοι το επιθυμούν. 
Σε αυτήν την περίπτωση απαιτείται και η ταυτόχρονη 
υποβολή πλήρους φακέλου μελέτης επισκευής προκει- 
μένου να εκδοθεί Άδεια Επισκευής. 

Οι αιτήσεις αυτές θα συνοδεύονται από τα απαιτού- 
μενα δικαιολογητικά, που καθορίζονται σε απόφαση 
Υπουργού Υ.ΜΕ.Δ. 

II. Για τη χορήγηση Σ.Σ. για την ανακατασκευή κτιρίου 
στην περίπτωση που μετά τον επανέλεγχο (δευτερο¬ 
βάθμιο έλεγχο) του κτιρίου έχει εκδοθεί Πρωτόκολ¬ 
λο Αυτοψίας Επικίνδυνα Ετοιμόρροπου Κτίσματος, ο 
ενδιαφερόμενος πρέπει να υποβάλλει αίτηση για τον 
καθορισμό της Σ.Σ. που δικαιούται, εντός έξι (6) μηνών 
από την παραλαβή του Πρωτοκόλλου. Οι αιτήσεις αυτές 
θα συνοδεύονται από τα απαιτούμενα δικαιολογητικά, 
που καθορίζονται σε απόφαση Υπουργού Υ.ΜΕ.Δ.. 

3. ΣΤΕΓΑΣΤΙΚΗ ΣΥΝΔΡΟΜΗ 

3.1 Δικαιούχοι Σ.Σ. είναι οι ιδιοκτήτες κατά πλήρη ή 
ψιλή κυριότητα των κτιρίων που έχουν υποστεί βλάβες 
από τον σεισμό της 24ης Μαΐου 2014 και χρήζουν επι¬ 
σκευής ή ανακατασκευής, όπως αναλυτικότερα περι- 
γράφεται στα επόμενα. Σε περιπτώσεις συνιδιοκτησίας, 
κάθε ιδιοκτήτης είναι δικαιούχος κατά το ποσοστό της 
ιδιοκτησίας του επί του κτιρίου. 

Η Σ.Σ. συνίσταται από 80% Δωρεάν Κρατική Αρωγή 
(Δ.Κ.Α.) που χορηγείται από την Αρμόδια Υπηρεσία και 
από 20% Άτοκο Δάνειο (Α.Δ.) που χορηγείται από τα 
Πιστωτικά Ιδρύματα. 


Σε περίπτωση που στον ίδιο ιδιοκτήτη ανήκαν την 
ημέρα του σεισμού, περισσότερες της μίας ανεξάρτητες 
ιδιοκτησίες, Α.Δ. δικαιούται για κάθε μία από αυτές, ενώ 
Δ.Κ.Α. μόνο για τη μία ιδιοκτησία, την οποία επιλέγει ο 
ίδιος με Υπεύθυνη Δήλωσή του. Γ ια τις πέραν της μίας 
ιδιοκτησίες το σύνολο της Σ.Σ. χορηγείται εξ ολοκλήρου 
υπό μορφή Α.Δ., χωρίς Δ.Κ.Α. 

Στις περιπτώσεις που δε χορηγείται στο δικαιούχο 
δάνειο από Πιστωτικό Ίδρυμα ή ο ίδιος δεν επιθυμεί τη 
λήψη του δύναται να λάβει μόνο τη Δωρεάν Κρατική 
Αρωγή από την Αρμόδια Υπηρεσία. 

3.2 Δε χορηγείται Στεγαστική Συνδρομή στις ακόλου¬ 
θες περιπτώσεις: 

α) σε κτίρια που κατά την ημέρα του σεισμού ήταν 
εγκαταλειμμένα κατά την κρίση της Αρμόδιας Υπηρε¬ 
σίας. Εγκαταλειμμένο κτίριο, είναι το κτίριο το οποίο 
παρουσιάζει εμφανή στοιχεία εγκατάλειψης όπως π.χ. 
κατεστραμμένα εξωτερικά κουφώματα, βλάβες στα δο¬ 
μικά στοιχεία (στέγη, πατώματα) κ.λπ., που εμφανώς 
προϋπήρχαν του σεισμού και οφείλονται σε απόλυτη 
εγκατάλειψη. 

Προκειμένου να γίνει άρση του χαρακτηρισμού του 
εγκαταλελειμμένου θα πρέπει το κτίριο να ήταν στοι¬ 
χειωδώς κατοικήσιμο και ο ενδιαφερόμενος να προσκο¬ 
μίσει βεβαιώσεις Οργανισμών Κοινής Ωφελείας (Ο.Κ.Ω.), 
καθώς και δήλωση στοιχείων ακινήτων (Ε1), (Ε2) και (Ε9), 
στην οποία να περιλαμβάνεται το πληγέν ακίνητο, για 
το αμέσως προηγούμενο του σεισμού χρονικό διάστημα. 

β) σε κτίρια πρόχειρης κατασκευής (π.χ. κτίρια από 
φύλλα λαμαρίνας, φύλλα μοριοσανίδας, κ.λπ.). 

3.3 Με αποφάσεις του Υπουργού Υ.ΜΕ.Δ. θα καθορί¬ 
ζονται οι διαδικασίες, τα δικαιολογητικά, οι επιμέρους 
προθεσμίες και τα λοιπά θέματα, που αφορούν στη 
χορήγηση της Σ.Σ. 

4. ΑΝΑΚΑΤΑΣΚΕΥΗ ΚΤΙΡΙΩΝ 

4.1 Δικαιούχοι Σ.Σ. για ανακατασκευή κτιρίων είναι οι 
ιδιοκτήτες των κτιρίων που χαρακτηρίζονται από την 
Αρμόδια Υπηρεσία ως: 
α) Επικινδύνως Ετοιμόρροπα (Ε.Ε.). 
β) Δομημένα από Ευτελή Υλικά (Ε.Υ.) (ωμοπλίνθους ή μη 
διαμορφωμένους λίθους μικρής διατομής με συνδετικό 
υλικό αργιλώδες) τα οποία δεν έχουν χαρακτηρισθεί Ε.Ε. 
αλλά οι ζημιές που προκλήθηκαν από τον σεισμό δεν 
επιδέχονται, σύμφωνα με την κρίση της Αρμόδιας Υπη¬ 
ρεσίας, ουσιαστική αποκατάσταση, δηλαδή επισκευή που 
να εξασφαλίζει την αναγκαία αντισεισμική αντοχή τους, 
γ) Υπέρμετρης δαπάνης επισκευής (ασύμφορα), 
δ) Κτίρια που υπέστησαν ολοσχερή κατάρρευση από 
τον σεισμό ή κατεδαφίστηκαν αμέσως μετά από αυτόν 
με εντολή Δημόσιας ή Δημοτικής Αρχής για λόγους 
δημόσιας ασφάλειας, χωρίς να έχουν εκδοθεί, από την 
Αρμόδια Υπηρεσία, Πρωτόκολλα Αυτοψίας Επικίνδυνων 
Ετοιμόρροπων Κτισμάτων, εφόσον: 

ί. Ο ενδιαφερόμενος έχει υποβάλει εμπρόθεσμα (κατά 
την παράγ. 2 της παρούσας) αίτηση στην Αρμόδια Υπη¬ 
ρεσία για το συγκεκριμένο κτίριο. 

ϋ. Υπάρχουν παραστατικά στοιχεία διαπίστωσης της 
ύπαρξης του κτιρίου (π.χ. φωτογραφίες, αεροφωτογρα¬ 
φίες), διαπίστωσης του εμβαδού και της χρήσης του 
(π.χ. οικοδομική άδεια, συμβόλαια, αποδείξεις Ο.Κ.Ω.). 

ίϋ. Υπάρχουν στοιχεία ότι το κτίριο δεν ήταν εγκατα- 
λελειμμένο (π.χ. αποδείξεις Ο.Κ.Ω. ή Δημοτικών ή Κοι¬ 
νοτικών Τελών, Ε1, Ε2, κ.λπ.). 

ίν. Η αρμόδια Δημόσια ή Δημοτική Αρχή βεβαιώνει ότι 
δόθηκε εντολή για την κατεδάφιση του κτιρίου προς 
αποτροπή άμεσου κινδύνου μετά τον σεισμό ή προσκο¬ 
μίζεται Βεβαίωση ότι το κτίριο κατέρρευσε από τον 
σεισμό. 

4.2 Η ανακατασκευή των κτιρίων γίνεται στο οικόπε¬ 
δο που υπήρχε το πληγέν κτίριο ή σε άλλο οικόπεδο 
ιδιοκτησίας του δικαιούχου εντός της ίδιας Δημοτικής 
Ενότητας. Σε περίπτωση που το οικόπεδο του δικαιού¬ 
χου ρυμοτομείται ή δεν μπορεί να κατασκευαστεί το 
νέο κτίριο εντός αυτού για οποιαδήποτε νόμιμη αιτία, 
μπορεί να κατασκευαστεί το νέο κτίριο σε άλλο ιδιόκτη¬ 
το οικόπεδο του δικαιούχου εντός της Περιφερειακής 
Ενότητας, που βρισκόταν το πληγέν κτίριο. 

4.3. α) Για ανακατασκευή κατοικίας, το ποσό της Σ.Σ. 
που χορηγείται, καθορίζεται σε € 1.000 ανά τ.μ. και 
με ανώτατο όριο επιφάνειας τα 120 τ.μ., ανά χωριστή 
ιδιοκτησία. 

β) Για βοηθητικούς χώρους κατοικίας (π.χ. χώροι υγι¬ 
εινής, μαγειρεία, αποθήκες τροφίμων κ.λπ..) που βρίσκο¬ 
νται στο ίδιο οικόπεδο, εκτός του περιγράμματος του 
κυρίως κτιρίου και συμπληρώνουν τη λειτουργικότητα 
της κατοικίας, το ποσό της Σ.Σ. που χορηγείται, καθορί¬ 
ζεται σε € 1.000 ανά τ.μ.. Το σύνολο της επιφάνειας (επι¬ 
φάνεια κατοικίας και βοηθητικών χώρων) για το οποίο 
χορηγείται Σ.Σ. δεν μπορεί να υπερβαίνει τα 120 τ.μ.. 

Σε κάθε περίπτωση το εμβαδόν του κάθε βοηθητικού 
χώρου που προσμετρείται στη συνολική επιφάνεια δεν 
μπορεί να ξεπερνά τα 6 τ.μ.. 

Γ ια κτίρια με περισσότερες ανεξάρτητες ιδιοκτησίες 
(πολυκατοικίες) με ενιαίο κλιμακοστάσιο, σε κάθε δια¬ 
μέρισμα προσμετρείται επιφάνεια 7 τ.μ. και μέχρι 120 
τ.μ. μαζί με το διαμέρισμα. 

4.4 Για ανακατασκευή κτιρίων: 

α) επαγγελματικής χρήσης, το ποσό της Σ.Σ. που χο¬ 
ρηγείται καθορίζεται σε € 500 ανά τ.μ. εκτός από τις 
κτηνοτροφικές μονάδες, ή αγροτικές αποθήκες που το 
ποσό καθορίζεται σε € 250 ανά τ.μ. 

β) κοινωφελούς χρήσης που ανήκουν στο Δημόσιο, 
Ν.Π.Δ.Δ., Ο.Τ.Α. ή σε Κοινωφελή ή σε Φιλανθρωπικά ή σε 
Ευαγή Ιδρύματα ή σε Σωματεία, το ποσό της Σ.Σ. που 
χορηγείται καθορίζεται σε € 500 ανά τ.μ.. 

Στις παραπάνω περιπτώσεις α) και β) η επιφάνεια 
των κτιρίων θα διαιρείται σε τμήματα των 150 τ.μ. Το 
προκύπτον τελικώς, μετά την ως άνω διαίρεση, υπό¬ 
λοιπο τμήματος, αν έχει επιφάνεια μέχρι και 50 τ.μ. 
θα αμελείται, ενώ αν είναι πάνω από 50 τ.μ., τότε θα 
χορηγείται Σ.Σ. ανάλογα με το εμβαδόν του. 

Κάθε τμήμα με επιφάνεια 150 τ.μ. θεωρείται ανεξάρ¬ 
τητη ιδιοκτησία. Ως εκ τούτου για το πρώτο τμήμα η 
Σ.Σ. θα αποτελείται κατά 20% από Α.Δ. και κατά 80% 
από Δ.Κ.Α., ενώ για τα υπόλοιπα τμήματα μόνο από Α.Δ. 

4.5 Για υπόγειους χώρους, όπως αυτοί ορίζονται από 
τον Ν.Ο.Κ., χορηγείται ποσό Σ.Σ. που αντιστοιχεί στο 
70% της εκάστοτε ισχύουσας τιμής μονάδας για ανα¬ 
κατασκευή, ανάλογα με τη χρήση. 

4.6 Γ ια κατασκευές βοηθητικής χρήσης στο δώμα οι¬ 
κοδομών π.χ. απολήξεις κλιμακοστασίων, ανελκυστήρων 
κ.λπ.. χορηγείται Σ.Σ. που αντιστοιχεί στο 50% της εκά¬ 
στοτε ισχύουσας τιμής μονάδας για τη χρηματοδότηση 
της ανακατασκευαζόμενης επιφάνειας. 


4.7 Γ ια αποθήκες οποιοσδήποτε χρήσης καθώς και 
στάβλους, αγροτικά κτίρια, αγροικίες εποχιακής χρήσης 
καθώς και για βοηθητικούς χώρους της παρ. 4.3β που 
βρίσκονται σε άλλο οικόπεδο από το κυρίως κτίριο, η 
Σ.Σ. που χορηγείται καθορίζεται σε € 250 ανά τ.μ. και 
με ανώτατο όριο επιφάνειας τα 120 τ.μ. 

4.8 Για Ιερούς Ναούς, η Σ.Σ. που χορηγείται καθορίζε¬ 
ται σε € 850 ανά τ.μ. επί του συνόλου της επιφάνειας 
του πληγέντος κτιρίου. Ειδικώς για την ανακατασκευή 
κωδωνοστασίων και μόνο, χορηγείται € 150 ανά κυβικό 
μέτρο. 

4.9 Για κτίρια που η κατασκευή τους δεν είχε ολο¬ 
κληρωθεί μέχρι την ημέρα του σεισμού, χορηγείται Σ.Σ. 
ανάλογα με το ποσοστό των εργασιών που είχαν εκτε- 
λεστεί, βάσει πίνακα που θα εκδοθεί από τη Δ.Α.Ε.Φ.Κ.. 

4.10Για διατηρητέα κτίρια, τα οποία είναι χαρακτηρι¬ 
σμένα διατηρητέα από το Υ.ΠΕ.Κ.Α. ή το πρώην Υ.ΠΕ. 
ΧΩ.Δ.Ε. ή από το Υπουργείο Πολιτισμού, (όπως αναφέ- 
ρεται στο Φ.Ε.Κ. δημοσίευσης της απόφασης χαρακτη¬ 
ρισμού) ή είχε αρχίσει η διαδικασία χαρακτηρισμού τους 
πριν την ημέρα του σεισμού και κρίνονται κατεδαφιστέα 
και εφόσον μετά την κατεδάφιση του κτιρίου δεν αίρε¬ 
ται ο χαρακτηρισμός του ως διατηρητέου, χορηγείται 
Σ.Σ. ως ακολούθως: 

α) Γ ια διατηρητέα κτίρια, που έχει χαρακτηριστεί δι¬ 
ατηρητέα μόνο η όψη (όπως αναφέρεται στο Φ.Ε.Κ. δη¬ 
μοσίευσης της Απόφασης Χαρακτηρισμού), χορηγείται 
Σ.Σ. ανακατασκευής της όψης με χρήση του τιμολογίου 
επισκευής της Υπηρεσίας για διατηρητέα κτίρια και 
ανακατασκευής του υπολοίπου κτιρίου με τις τιμές που 
ισχύουν για την αντίστοιχη κατηγορία κτιρίου, όπως 
αναφέρονται στις σχετικές παραγράφους. 

β) Για ανακατασκευή κατοικίας, που είναι χαρακτη¬ 
ρισμένη διατηρητέα στο σύνολό της, το ποσό της Σ.Σ. 
καθορίζεται σε € 1.200 ανά τ.μ. επί του συνόλου της 
επιφάνειας του κατεδαφιστέου κτιρίου. 

γ) Γ ια Ιερούς Ναούς, που χρήζουν ανακατασκευής και 
είναι χαρακτηρισμένοι διατηρητέοι στο σύνολό τους, το 
ποσό της Σ.Σ. καθορίζεται σε € 1.000 ανά τ.μ. επί του 
συνόλου της επιφάνειας του κατεδαφιστέου κτιρίου. 

δ) Γ ια κτίρια κάθε χρήσης, εκτός κατοικιών και Ιερών 
Ναών που χρήζουν ανακατασκευής και είναι χαρακτη¬ 
ρισμένα διατηρητέα στο σύνολό τους, το ποσό της Σ.Σ. 
καθορίζεται σε € 700 ανά τ.μ. ως ακολούθως: 

Η συνολική επιφάνεια των κτιρίων θα διαιρείται σε 
τμήματα των 150 τ.μ., τα οποία θεωρούνται ανεξάρτητες 
ιδιοκτησίες. Το προκύπτον τελικώς, μετά την ως άνω 
διαίρεση, υπόλοιπο τμήματος, αν έχει επιφάνεια μέχρι 
και 50 τ.μ. θα αμελείται, ενώ αν είναι πάνω από 50 τ.μ., 
τότε θα χορηγείται Σ.Σ. ανάλογα με το εμβαδόν του. 

Η Σ.Σ. για το πρώτο τμήμα των 150 τ.μ. αποτελείται 
από 80% Δ.Κ.Α. και 20% Α.Δ. 

Για τα υπόλοιπα τμήματα των 150 τ.μ. η Σ.Σ. αποτε- 
λείται εξολοκλήρου από Α.Δ. 

4.11 Στις περιπτώσεις ανακατασκευής υποχρέωση του 
δικαιούχου είναι να ανακατασκευάσει κτίσμα εμβαδού 
τουλάχιστον ίσο με το 75% του εμβαδού (ή του όγκου 
στις περιπτώσεις επαγγελματικών χώρων) του κατε- 
δαφιστέου κτιρίου με βάση του οποίου υπολογίστηκε 
η Σ.Σ.. Στην περίπτωση που το ανακατασκευαζόμενο 
κτίριο έχει εμβαδόν μικρότερο του 75% του εμβαδού 
του κατεδαφιστέου κτιρίου, η Σ.Σ. θα υπολογίζεται ανα¬ 
λογικά. 

5. ΑΠΟΠΕΡΑΤΩΣΗ 

Εγκρίνεται όπως η Σ.Σ. για ανακατασκευή χρησιμοποι¬ 
ηθεί για αποπεράτωση ιδιόκτητης κατοικίας που βρί¬ 
σκεται είτε στο ίδιο οικόπεδο που υπήρχε το πληγέν 
κτίριο ή σε άλλο οικόπεδο ιδιοκτησίας του δικαιούχου 
εντός της ίδιας Δημοτικής Ενότητας. Στην περίπτωση 
που το οικόπεδο του δικαιούχου ρυμοτομείται ή δεν 
μπορεί να κατασκευαστεί το νέο κτίριο εντός αυτού 
για οποιαδήποτε νόμιμη αιτία, μπορεί να αποπερατώ¬ 
σει άλλο ιδιόκτητο κτίριο σε άλλο ιδιόκτητο οικόπεδο 
εντός της Περιφερειακής Ενότητας, που βρισκόταν το 
πληγέν κτίριο. 

6. ΑΥΤΟΣΤΕΓΑΣΗ 

Εγκρίνεται όπως η Σ.Σ. για ανακατασκευή χρησιμοποι¬ 
ηθεί για αυτοστέγαση (αγορά έτοιμου ή υπό ανέγερση 
κτιρίου). 

Το αγοραζόμενο κτίριο θα πρέπει να είναι εντός της 
Δημοτικής Ενότητας που βρίσκεται το πληγέν κτίριο, να 
είναι νομίμως υφιστάμενο και να έχει εμβαδόν ίσο του¬ 
λάχιστον με το 75% του εμβαδού που υπολογίστηκε η 
Σ.Σ. προκειμένου να χορηγηθεί ολόκληρο το ποσό. Στην 
περίπτωση που το νέο κτίριο έχει μικρότερο εμβαδόν 
η Σ.Σ. θα υπολογίζεται αναλογικά. 

Η Σ.Σ. που χορηγείται δεν μπορεί να υπερβαίνει το 
αναγραφόμενο στο συμβόλαιο αγοραπωλησίας τίμημα 
καθώς και την αντικειμενική αξία του νέου ακινήτου. 

Δεν επιτρέπεται η αγοραπωλησία να γίνεται μεταξύ 
συζύγων, γονέων και παιδιών ή παππούδων-γιαγιάδων 
και εγγονών. 

Το κτίριο που αγοράζεται θα πρέπει να μην είναι 
πρόχειρη κατασκευή και να μην παρουσιάζει βλάβες 
από φυσική καταστροφή που δεν έχουν νομίμως απο¬ 
κατασταθεί. 

Ο ενδιαφερόμενος πριν την αγορά του κτιρίου, θα 
πρέπει να γνωστοποιήσει στην Αρμόδια Υπηρεσία τα 
στοιχεία του κτιρίου που πρόκειται να αγοράσει και η 
αρμόδια Υπηρεσία θα διενεργεί αυτοψία προκειμένου 
να διαπιστώσει αν το ακίνητο πληροί τις απαιτούμενες 
προϋποθέσεις (κατάσταση κτιρίου κ.λπ.). 

Στις περιπτώσεις που το κτίριο, στο οποίο πραγμα¬ 
τοποιείται η αυτοστέγαση, δεν έχει οικοδομική άδεια 
(κτίσματα προ του 1955), η στατική επάρκεια του κτιρίου, 
θα πρέπει να βεβαιώνεται από δύο ιδιώτες Πολιτικούς 
Μηχανικούς. 

7. ΤΡΟΠΟΣ ΧΟΡΗΓΗΣΗΣ Σ.Σ. ΓΙΑ ΑΝΑΚΑΤΑΣΚΕΥΗ Η' 
ΑΥΤΟΣΤΕΓΑΣΗ Η’ ΑΠΟΠΕΡΑΤΩΣΗ 

α) Το ποσό της Σ.Σ. για την ανακατασκευή κτιρίου 
χορηγείται σε τρεις δόσεις ως ακολούθως: 

Η πρώτη δόση είναι το 30% του συνόλου της Σ.Σ. 
(80% Δ.Κ.Α. και 20% Α.Δ.) και χορηγείται μετά την έκ¬ 
δοση της Άδειας Δόμησης και την Έγκριση χορήγησης 
Στεγαστικής Συνδρομής για την ανακατασκευή κτιρίου, 
από την αρμόδια Υπηρεσία. 

Η δεύτερη δόση είναι το 30% της Σ.Σ. και χορηγείται 
με την ολοκλήρωση του φέροντος οργανισμού και της 
τοιχοποιίας. 

Η τρίτη δόση είναι το υπόλοιπο 40% της Σ.Σ. και χορη¬ 
γείται με την περαίωση του νέου κτιρίου η οποία θα βε¬ 
βαιώνεται από αυτοψία της αρμόδιας Υπηρεσίας κατόπιν 
υποβολής σχετικής δήλωσης από τον ιδιώτη μηχανικό. 

• Στις περιπτώσεις που ο δικαιούχος δεν επιθυμεί 
τη λήψη δανείου θα χορηγείται μόνο η Δ.Κ.Α. όπως 
παραπάνω. 


β) Στις περιπτώσεις που αποδεδειγμένα δε χορηγείται 
δάνειο από ΠιστωτικόΊδρυμα ο δικαιούχος θα λαμβάνει 
μόνο τη Δ.Κ.Α. σε δύο δόσεις ως ακολούθως: 

Η πρώτη δόση είναι το 50% της Δ.Κ.Α. και χορηγείται 
μετά την έκδοση της Αδειας Δόμησης και τηνΈγκριση 
χορήγησης Στεγαστικής Συνδρομής για την ανακατα¬ 
σκευή κτιρίου, από την αρμόδια Υπηρεσία. 

Η δεύτερη δόση είναι το 50% της Δ.Κ.Α. και χορηγείται 
με την ολοκλήρωση του φέροντος οργανισμού. 

γ) Το ποσό της Σ.Σ. για αυτοστέγαση, εφόσον αγο¬ 
ράζεται έτοιμο κτίριο, θα χορηγείται εφάπαξ, με την 
προσκόμιση οριστικού συμβολαίου αγοράς και πιστο¬ 
ποιητικού μεταγραφής. Σε περίπτωση που αγοράζεται 
κτίριο υπό ανέγερση, το ποσό της Σ.Σ. θα χορηγείται 
όπως στην ανακατασκευή. 

δ) Το ποσό της Σ.Σ. για αποπεράτωση θα χορηγείται 
σε δύο δόσεις ως ακολούθως: 

• Η πρώτη δόση είναι το 50% της Δ.Κ.Α. και το 50% 
του Α.Δ. και χορηγείται με την προσκόμιση της Άδειας 
Δόμησης σε ισχύ και τηνΈγκριση χορήγησης Στεγα- 
στικής Συνδρομής για την αποπεράτωση του κτιρίου, 
από την αρμόδια Υπηρεσία. 

• Η δεύτερη δόση είναι το 50% της Δ.Κ.Α. και το 50% 
του Α.Δ. και χορηγείται όταν έχει εκτελεστεί το σύνολο 
των υπολειπομένων εργασιών. 

• Στις περιπτώσεις που δε χορηγείται δάνειο από 
ΠιστωτικόΊδρυμα ή ο δικαιούχος δεν επιθυμεί τη λήψη 
δανείου θα χορηγείται μόνο η Δ.Κ.Α. σε δύο ισόποσες 
δόσεις όπως αναφέρεται παραπάνω. 

• Σε όλες τις περιπτώσεις ανακατασκευής ή αυτοστέ¬ 
γασης ή αποπεράτωσης απαιτείται η κατεδάφιση του 
πληγέντος κτιρίου με μέριμνα του ιδιοκτήτη, σύμφωνα 
με την Απόφαση καθορισμού προθεσμιών και διαδικα¬ 
σιών χορήγησης Σ.Σ. του Υπουργού Υ.ΜΕ.Δ.. 

8. ΕΠΙΣΚΕΥΕΣ ΚΤΙΡΙΩΝ 

8.1 Δικαιούχοι Σ.Σ. για επισκευή κτιρίων είναι οι ιδιο¬ 
κτήτες των κτιρίων που χαρακτηρίζονται από την Αρ¬ 
μόδια Υπηρεσία ως επισκευάσιμα. 

Ειδικότερα για την αποκατάσταση ζημιών σε κτιρια- 
κές εγκαταστάσεις επιχειρήσεων και επαγγελματικών 
χώρων η Σ.Σ επιτρέπεται να χορηγηθεί, με τους ίδιους 
όρους και στους μισθωτές ή σε όσους έχουν από οποια¬ 
δήποτε νόμιμη αιτία, αποδεδειγμένα τη νομή ή τη χρήση 
των εν λόγω χώρων, εφόσον δεν έχει υποβληθεί σχετική 
αίτηση, εκ μέρους των ιδιοκτητών μέσα σε 45 ημέρες 
από τη δημοσίευση στην Εφημερίδα της Κυβερνήσεως 
της Κοινής Υπουργικής Απόφασης Οριοθέτησης της 
πληγείσας περιοχής από τον σεισμό. Μετά την πάροδο 
των 45 ημερών το δικαίωμα υποβολής αίτησης για χο¬ 
ρήγηση Σ.Σ. μπορεί να ασκηθεί και από τον ενοικιαστή 
για λογαριασμό του αμελούντος ιδιοκτήτη. Σε κάθε πε¬ 
ρίπτωση, η υποχρέωση για την καταβολή των δόσεων 
του δανείου βαρύνει τον ιδιοκτήτη. 

8.2 Για την επισκευή όλων των κτιρίων, η Σ.Σ. υπολογί¬ 
ζεται ανάλογα με τις ζημιές που παρουσιάζει το κτίριο 
και σύμφωνα με το εγκεκριμένο Τιμολόγιο Επισκευών 
της Υπηρεσίας (η με αρ. πρωτ. οικ. 6772/Β9β/19.12.2011 
(Φ.Ε.Κ. 3201/Β730.12.2011) Απόφαση Υφυπουργού Υ.ΜΕ.Δ.). 
Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από τον σεισμό και όχι 
από εγκατάλειψη. 

• Το ανώτατο όριο της χορηγούμενης Σ.Σ. για κτίρια 
που παρουσιάζουν βλάβες στα φέροντα και μη φέρο- 

ντα στοιχεία, καθορίζεται σε € 450 ανά τ.μ. και μέχρι 
συνολικού εμβαδού 150 τ.μ. ανά ανεξάρτητη ιδιοκτησία. 

• Το ανώτατο όριο της χορηγούμενης Σ.Σ. για κτίρια 
που παρουσιάζουν βλάβες στα μη φέροντα στοιχεία, 
καθορίζεται σε € 250 ανά τ.μ. και μέχρι συνολικού εμ¬ 
βαδού 150 τ.μ. ανά ανεξάρτητη ιδιοκτησία. 

• Στις περιπτώσεις κτιρίων επαγγελματικής ή κοινω¬ 
φελούς χρήσης και επιφάνεια μεγαλύτερη των 150 τ.μ, 
η συνολική επιφάνεια θα διαιρείται σε τμήματα των 150 
τ.μ. και κάθε επιφάνεια των 150 τ.μ. θεωρείται ανεξάρτη¬ 
τη ιδιοκτησία. Το προκύπτον τελικώς, μετά την ως άνω 
διαίρεση, υπόλοιπο τμήματος, αν έχει επιφάνεια μέχρι 
και 50 τ.μ. θα αμελείται, ενώ αν είναι πάνω από 50 τ.μ., 
τότε θα χορηγείται Σ.Σ. ανάλογα με το εμβαδόν του. 

Στις περιπτώσεις αυτές (κτιρίων με επιφάνεια με¬ 
γαλύτερη των 150 τ.μ.) η Δ.Κ.Α. χορηγείται για τη μία 
ανεξάρτητη ιδιοκτησία (επιφάνεια μέχρι 150 τ.μ.) ενώ 
για τα υπόλοιπα τετραγωνικά χορηγείται Α.Δ.. Η Δ.Κ.Α. 
θα αποτελεί το 80% της Σ.Σ. που αναλογεί στη μία 
ανεξάρτητη ιδιοκτησία των 150 τ.μ.. 

• Για Ιερούς Ναούς, που χρήζουν επισκευής, ισχύουν 
τα προαναφερόμενα ανώτατα όρια της χορηγούμενης 
Σ.Σ. επί του συνόλου της επιφάνειας του πληγέντος 
κτίσματος. 

8.3 Οι ιδιοκτήτες των κτιρίων που κρίνονται επισκευά- 
σιμα μπορούν να χρησιμοποιήσουν τη Σ.Σ., που αναλογεί 
στην επισκευή του πληγέντος κτιρίου, για ανακατασκευή 
ή αυτοστέγαση ή αποπεράτωση με τους περιορισμούς 
που τίθενται στα προηγούμενα, εφόσον κατεδαφίσουν 
το κτίριο με δικές τους δαπάνες. 

8.4 Χορηγείται Σ.Σ. σε κτίρια τα οποία είναι χαρακτη¬ 
ρισμένα διατηρητέα στο σύνολό τους (όπως αναφέρεται 
στο Φ.Ε.Κ. δημοσίευσης της απόφασης χαρακτηρισμού) 
ή είχε αρχίσει η διαδικασία χαρακτηρισμού τους πριν 
την ημέρα του σεισμού, ως ακολούθως: 

Το ανώτατο όριο της χορηγούμενης Σ.Σ. για την επι¬ 
σκευή κτιρίων, που είναι χαρακτηρισμένα διατηρητέα 
δεν μπορεί να υπερβαίνει το όριο των € 650 ανά τ.μ., επί 
του συνόλου της επιφάνειας του πληγέντος κτίσματος. 

9. ΤΡΟΠΟΣ ΧΟΡΗΓΗΣΗΣ Σ.Σ. ΓΙΑ ΕΠΙΣΚΕΥΗ ΚΤΙΡΙΩΝ 

Το ποσό της Σ.Σ. (80% Δ.Κ.Α. και 20% Α.Δ.) για επι¬ 
σκευή, χορηγείται σε δύο ισόποσες δόσεις, η πρώτη θα 
καταβάλλεται με την έκδοση Άδειας Επισκευής και η 
δεύτερη με την ολοκλήρωση των εργασιών που καλύ¬ 
πτουν το 80% του εγκεκριμένου ποσού της Σ.Σ., εκτός 
από τις περιπτώσεις που το εγκεκριμένο ποσό είναι 
μέχρι € 5.000, οπότε θα χορηγείται εφάπαξ. 

• Στις περιπτώσεις που ο δικαιούχος δεν επιθυμεί τη 
λήψη δανείου ή αποδεδειγμένα δε χορηγείται δάνειο 
από Πιστωτικό Ίδρυμα θα χορηγείται μόνο η Δ.Κ.Α. σε 
δύο ισόποσες δόσεις σύμφωνα με τα προαναφερόμενα. 

10. ΚΤΙΡΙΑ ΠΛΗΓΕΝΤΑ ΑΠΟ ΠΡΟΓΕΝΕΣΤΕΡΟΥΣ ΣΕΙΣ¬ 
ΜΟΥΣ 

α) Οι ιδιοκτήτες κτιρίων που είχαν κριθεί επικινδύ- 
νως ετοιμόρροπα ή ως κτίρια δομημένα από ευτελή 
υλικά ή ως ασύμφορα επισκευής, λόγω προγενέστερων 
σεισμών, τα οποία δεν έχουν κατεδαφιστεί και έχουν 
υποστεί ζημιές από τον σεισμό στις 24 Μα'ίου 2014, δε 
δικαιούνται Σ.Σ. για την αποκατάστασή τους λόγω του 
σεισμού αυτού. 

β) Οι ιδιοκτήτες κτιρίων που είχαν κριθεί επισκευάσιμα 
λόγω προγενέστερων σεισμών και έχουν υποστεί ζημιές 
από τον σεισμό στις 24 Μα'ίου 2014, δικαιούνται Σ.Σ. για 


την αποκατάστασή τους σύμφωνα με τις διατάξεις που 
ισχύουν για τον σεισμό αυτό. 

Το ποσό της Σ.Σ. που θα χορηγηθεί λόγω του σεισμού 
στις 24 Μα'ίου 2014 θα είναι μειωμένο κατά το ποσό της 
Σ.Σ. που χορηγήθηκε λόγω προγενέστερου σεισμού. 

Η Σ.Σ. λόγω του σεισμού στις 24 Μα'ίου 2014 θα εγκρί- 
νεται μετά την έκδοση πράξης από την Αρμόδια Υπη¬ 
ρεσία σύμφωνα με την οποία θα περιορίζεται το ποσό 
της Σ.Σ. που είχε εγκριθεί λόγω προγενέστερου σεισμού, 
στο ποσό της Σ.Σ. που έχει εκταμιευθεί. 

Η Σ.Σ. θα χορηγείται σύμφωνα με τον χαρακτηρισμό 
των κτιρίων από τον σεισμό στις 24 Μα'ίου 2014. 

11. ΝΕΟΙ ΚΤΗΤΟΡΕΣ 

11.1 Είναι δυνατή η χορήγηση Σ.Σ. για την ανακατα¬ 
σκευή ή αυτοστέγαση ή επισκευή κτιρίων κάθε χρήσης 
και σε νέους κτήτορες που απέκτησαν την ψιλή ή πλήρη 
κυριότητα του βλαβέντος ακινήτου, με κληρονομική δι¬ 
αδοχή ή με γονική παροχή ή με απόκτηση πρόσθετων 
ποσοστών συνιδιοκτησίας ή από τους παππούδες και τις 
γιαγιάδες τους με δωρεά ή με διαδοχική γονική παροχή. 

Απαραίτητη προϋπόθεση είναι η υποβολή εμπρόθε¬ 
σμης αίτησης (παρ. 2 «ΠΡΟΘΕΣΜΙΕΣ» της παρούσας), 
είτε από τον αρχικό ιδιοκτήτη της κατοικίας, είτε από 
τον νέο κτήτορα. 

11.2 Ειδικότερα για κτίρια επαγγελματικής χρήσης 
είναι δυνατή η χορήγηση Σ.Σ. και σε νέους κτήτορες 
των κτιρίων που απέκτησαν την ψιλή ή πλήρη κυριότη¬ 
τα του βλαβέντος ακινήτου, με αγορά από τον αρχικό 
ιδιοκτήτη. Απαραίτητη όμως προϋπόθεση είναι, οι νέοι 
κτήτορες να έχουν υποβάλλει εμπρόθεσμα αίτηση (παρ. 
2 «ΠΡΟΘΕΣΜΙΕΣ» της παρούσας) και τα απαιτούμενα 
δικαιολογητικά, σύμφωνα με την απόφαση καθορισμού 
προθεσμιών και διαδικασίας χορήγησης Σ.Σ. του Υπουρ¬ 
γού Υ.ΜΕ.Δ.. 

12. ΔΥΣΠΡΟΣΙΤΕΣ ΠΕΡΙΟΧΕΣ 

Με απόφαση του Υπουργού Υ.ΜΕ.Δ. οι αναφερόμενες 
στα προηγούμενα τιμές μπορούν να προσαυξάνονται 
μέχρι 20% εφ’ όσον τα κτίρια που ανακατασκευάζο¬ 
νται (στο ίδιο οικόπεδο με το αρχικό κτίσμα) ή επι¬ 
σκευάζονται, ευρίσκονται σε δυσπρόσιτες περιοχές, εξ 
αιτίας των οποίων δυσχεραίνεται σε μεγάλο βαθμό η 
προσκόμιση υλικών και μηχανημάτων για την εκτέλεση 
των εργασιών. 

13. ΑΜΟΙΒΕΣ ΜΗΧΑΝΙΚΩΝ - ΚΡΑΤΗΣΕΙΣ 

Στις περιπτώσεις επισκευής, η αμοιβή μηχανικού για 
μελέτη-επίβλεψη μειώνεται στο 50% της αμοιβής που 
καθορίζεται με τις ισχύουσες διατάξεις περί αμοιβών 
Μηχανικών. 

14. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ ΚΑΙ ΟΡΟΙ ΧΟΡΗ¬ 
ΓΗΣΗΣ ΔΑΝΕΙΩΝ 

Τα εν λόγω δάνεια θα χορηγηθούν από τα Πιστωτικά 
Ιδρύματα. 

Η συνολική διάρκεια των δανείων επισκευής ή ανα- 
κατασκευής ή αυτοστέγασης ή αποπεράτωσης ορίζε¬ 
ται σε δεκαπέντε (15) χρόνια, η δε εξόφλησή τους θα 
πραγματοποιηθεί σε ισόποσες εξαμηνιαίες ή ετήσιες 
χρεολυτικές δόσεις, η πρώτη από τις οποίες θα κατα¬ 
βληθεί είκοσι τέσσερις (24) μήνες μετά την υπογραφή 
της δανειστικής σύμβασης. 

Τα δάνεια βαρύνονται με επιτόκιο ίσο προς αυτό των 
εντόκων γραμματίων δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προ¬ 
ηγείται της έναρξης κάθε περιόδου εκτοκισμού των 

δανείων, προσαυξημένο κατά 30%, χωρίς άλλη προσαύ- 
ξηση για προμήθεια κτλ, επιδοτούμενο κατά 100% από 
το λογαριασμό του Ν. 128/1975 (Φ.Ε.Κ. 178/Α728.08.1975). 

Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντί¬ 
στοιχες διατάξεις που ισχύουν για τη χρηματοδότηση 
της οικονομίας. 

15. ΥΠΟΘΗΚΕΣ ΣΕΙΣΜΟΔΑΝΕΙΩΝ 

Γ ια ποσά μέχρι € 10.000 δεν απαιτείται εγγραφή υπο¬ 
θήκης. 

Γ ια την ασφάλεια κάθε δανείου, θα εγγράφεται υπέρ 
του Πιστωτικού Ιδρύματος υποθήκη επί του ακινήτου 
που θα επισκευάζεται ή ανακατασκευάζεται ή αγορά¬ 
ζεται από το προϊόν του ατόκου δανείου ή αντ’ αυτού 
επί άλλου ακινήτου που τυχόν προσφέρεται από το 
δανειολήπτη, εφόσον η αξία του ακινήτου καλύπτει το 
ασφαλιζόμενο δάνειο. 

Η υποθήκη μπορεί επίσης να μεταφέρεται εκ των 
υστέρων σε άλλο ακίνητο αντίστοιχης αξίας. 

Συνηγορούμε, ώστε τα Πιστωτικά Ιδρύματα να χορη¬ 
γούν δάνεια για την επισκευή ή ανακατασκευή Ιερών 
Ναών πληγέντων από τον σεισμό και στις περιπτώσεις 
που υπάρχει αδυναμία προσφοράς ακινήτου για εγ¬ 
γραφή υποθήκης, προς διασφάλιση του δανείου, είναι 
δυνατή η υποθήκευση αστικού ακινήτου της αρμόδιας 
Μητρόπολης που ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους έχουν εφαρμογή οι γενικώς 
ισχύουσες περί σεισμοπλήκτων διατάξεις. 

16. ΚΥΡΩΣΕΙΣ 

16.1 Με ειδικό όρο των οικείων δανειστικών συμβάσε¬ 
ων, θα καθορίζεται ρητά ότι, σε περίπτωση υποβολής 
από τους δικαιούχους δανείων ή νέους κτήτορες, ανα¬ 
κριβών δηλώσεων ή σε περίπτωση μη εκπλήρωσης των 
υποχρεώσεων, που θα αναλάβουν με όσα προβλέπονται 
στην παρούσα Απόφαση και γενικά στις διατάξεις που 
αφορούν στην αποκατάσταση των σεισμόπληκτων κτι¬ 
ρίων, θα υπόκεινται πέρα από τις νόμιμες κυρώσεις και 
στις ακόλουθες αθροιστικά: 

α) Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β) Κατάπτωση ποινικής ρήτρας υπέρ του Δημοσίου, 
που θα συνομολογείται με τη δανειστική σύμβαση και 


θα αντιστοιχεί σε ποσοστό 10% επί ολοκλήρου του 
ποσού του δανείου. 

γ) Εκτοκισμό του δανείου από τη χορήγησή του με 
επιτόκιο μεγαλύτερο κατά 2,5 ποσοστιαίες μονάδες από 
το επιτόκιο που καθορίστηκε με τη δανειστική σύμβαση 
για κάθε περίπτωση. 

16.2 Το ποσό της Δ.Κ.Α., σε περίπτωση υποβολής από 
τους δικαιούχους ή νέων κτητόρων ανακριβών δηλώσε¬ 
ων ή σε περίπτωση μη εκπλήρωσης των υποχρεώσεων 
που θα αναλάβουν με όσα προβλέπονται στην παρού¬ 
σα απόφαση και γενικά στις διατάξεις που αφορούν 
στην αποκατάσταση των σεισμόπληκτων κτιρίων, θα 
επιστρέφεται εντόκως με επιτόκιο υπερημερίας το κοι¬ 
νώς ισχύον για κάθε περίπτωση υπερημερίας. 

17. ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλεί- 
ται δαπάνη για Δ.Κ.Α. και έξοδα κίνησης μηχανικών, 
συνολικού ύψους € 5.302.900 που θα καλυφθούν από 
το Πρόγραμμα Δημοσίων Επενδύσεων της ΣΑΕ 069. Η 
προκαλούμενη δαπάνη για την επιδότηση του επιτοκίου 
θα βαρύνει τον λογαριασμό του Ν. 128/1975 (Φ.Ε.Κ. 178/ 
Α'/28.08.1975), ο οποίος δημιουργείται από παρακράτη¬ 
ση επί των χορηγήσεων των Τραπεζών, με σκοπό την 
επιδότηση επιτοκίου δανείων. Ο λογαριασμός αυτός 
επιδοτείται από τον Κρατικό Προϋπολογισμό μόνο σε 
περίπτωση ελλειμματικότητάς του. Το ύψος της δαπά¬ 
νης αυτής είναι της τάξης των € 653.750. 

Η απόφαση αυτή να δημοσιευθεί στην εφημερίδα της 
Κυβερνήσεως σύμφωνα με το άρθρο 1, παρ. 2 της από 
26.3.1981 Πράξεως Νομοθετικού Περιεχομένου που κυ¬ 
ρώθηκε με το Ν. 1190/1981. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2014 

ΟΙ ΥΠΟΥΡΓΟΙ 


ΟΙΚΟΝΟΜΙΚΩΝ 

ΓΚΙΚΑΣ ΧΑΡΔΟΥΒΕΛΗΣ 


ΑΝΑΠΛ. ΥΠΟΥΡΓΟΣ 
ΟΙΚΟΝΟΜΙΚΩΝ 

ΧΡΗΣΤΟΣ ΣΤΑΪΚΟΥΡΑΣ 


ΑΝΑΠΤΥΞΗΣ ΚΑΙ 
ΑΝΤΑΓΩΝΙΣΤΙΚΟΤΗΤΑΣ 


ΥΠΟΔΟΜΩΝ, ΜΕΤΑΦΟΡΩΝ ΚΑΙ 
ΔΙΚΤΥΩΝ 


ΚΩΝΣΤΑΝΤΙΝΟΣ ΣΚΡΕΚΑΣ 


ΜΙΧΑΗΛ ΧΡΥΣΟΧΟΙΔΗΣ 




41004 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη ιιοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΝ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοηπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.ξΐι·) 


Ηλεκτρονική Διεύθυνση: Η11ρ://νννννν.β1.9ΐ' ■ β-πιαΐΙ: ννβόπΐ38ΐβΓ.βί@βί.9Γ 

